OpenLLM-France/wikimedia huggingface dataset:
# Izarrako geltokia

Izarra Euskal Herriko Bizkaiko tren geltoki bat da, Urkabustaiz udalerrian kokatuta dagoena.
Geltokia 1863ko martxoaren 2an ireki zen eta 2020ko urtarrilaren 1an itxia.

## Egoera

Geltokia honako burdinbide hauen ibilbidearen zati da:
* Castejon — Bilbo: 179,800 kilometro-puntua

## Historia

Geltokia 1863ko martxoaren 2an ireki zen, Nafarroa eta Bizkaia Errioxa eta Araba bidez lotu nahi zituen trenbidearen Miranda Ebro-Bilbo zatia ireki zuenean, Castejondik Bilborako Burdinbide Konpainia delakoak, Castejon-Bilbo burdinbidea.
Berehala, konpainia hondatu egin zen eta Norteko Konpainiak bere gain hartu zuen. Iberiar Penintsulako Iparraldeko burdinbideen konpainiaren esku geratu zen, bere titulartasuna mantendu zuen 1941ean nazionalizatu eta sortu berria zen RENFEn integratu zuten arte.
2004ko abenduaren 31tik Renfe Operadorak linea ustiatzen du, Adif trenbide-instalazioen titularra den bitartean.
2020ko urtarrilean, Renfe Operadorak "Arco" edo "Diurno" izeneko zerbitzua kendu zuen, Bizkaia eta Gipuzkoa Galizia eta Leonekin zuzenean lotzen zituena, eta, beraz, tren gehiago ez dira geltokian gelditzen.

## Geltokia

Izarra herriaren hegoaldean dago. Bidaiarientzako eraikina oinplano angeluzuzeneko egitura da, bi altuerakoa, harriz eraikia eta bi isurkiko teilatu handi batez estalia. Bide nagusi bat eta baztertzeko erabili ohi diren bost deribatu ditu. Bi nasak, bata albokoa eta bestea erdikoa, bat ere ez estalia, trenbideetarako sarbidea ematen dute.

## Zerbitzuak

Ez dago zerbitzuak geltokian.

## Etorkizuna

Ez dago etorkizuneko planik geltoki hau oraingoz barne hartzen duenik.

## Erreferentziak

* 1 2 (Gaztelaniaz) «Renfe bere azken trenari agur esaten ari da, ohiko bagoiekin» La Voz de Galicia 2019-01-12 (Noiz kontsultatua: 2020-05-05).
* ↑ «ABUAF - Tutera-Bilbo burdinbidea (Izarra - geltokia)» www.abuaf.com (Noiz kontsultatua: 2020-05-05).
* ↑ «Zaragozatik Iruñera eta Altsasura» web.archive.org 2011-01-15 (Noiz kontsultatua: 2020-06-13).
* ↑ Herri Lanen Memoria 1884
* ↑ Iberiar Penintsulako Iparraldeko burdinbideak

## Ikus, gainera

* Administrador de Infraestructuras Ferroviarias
* Renfe Operadora

## Kanpo estekak

* ADIF enpresako web gunea
* RENFE enpresako web gunea
* Datuak: Q3381088
* Multimedia: Izarra train station / Q3381088
| | Inoso–Oiardo | Izarra | Zuhatzu | |
| Bilbo–Abando | | | | Castejon |
# Izarraitz pilotalekua

Izarraitz pilotalekua Azpeitiko pilotalekua da. Inauguratu zutenetik hainbat pilota-partidu nagusi jokatu dituzte bertan, final asko tartean.
Eraikin honetan kontzertuak eta beste ekitaldiak ere ospatu dituzte

## Kanpo estekak

* Datuak: Q12259972
# Jata (mendia)

    Artikulu hau mendiari buruzkoa da; beste esanahietarako, ikus «Jata (argipena)».
Jata (ahoskera /Yata/) Bizkaiko mendia da, Jatabeko udalerriaren barruan dagoena, Bakio eta Mungiako mugetan kokatuta. Izen bereko mendilerroan dago. 599 metro garai da.

## Igotzeko lekuak

* Zumetxaga baselizatik: Bakio ondotik.
* Barandika auzotik: auzo hau Larrauritik kilometro batera dago.
* Marutxaga ganetik: Armintza eta Mungia arteko errepidean dagoen mendatetik.
Bakio eta Armintza arteko errepidean ere hainbat eta hainbat pista irteten dira Jatara igotzeko.

## Ikus, gainera

* Bizkaiko mendien zerrenda

## Kanpo-estekak

* Jata luberri.net webgunean
* Datuak: Q6553570
# Jata (Polonia)

    Artikulu hau Poloniako herriari buruzkoa da; beste esanahietarako, ikus «Jata (argipena)».
Jata Poloniako herrixka bat da Gmina Jeżowe barrutian kokatua, Behe Karpatoetako Voivoderrian, Poloniako hego-ekialdean. Gertuen diten hiriak dira Jeżowe, Nisko, eta 40 km-tara Rzeszów erregioko eskualdea. 600 biztanle inguruko herria da.

## Erreferentziak

* ↑ Central Statistical Office (GUS) - TERYT (National Register of Territorial Land Apportionment Journal). .

## Kanpo estekak

* Datuak: Q11723328
* Multimedia: Jata, powiat niżański / Q11723328
# Jata (enpresa)

    Artikulu hau enpresari buruzkoa da; beste esanahietarako, ikus «Jata (argipena)».
Jata enpresak etxe-tresnak ekoizten duen euskal enpresa da, Eibarren sortua 1943an, eta 1989tik Abadiñon kokatua. 21. mendean Zaldibarren eta Tuteran ere ireki ditu lantegiak.

## Historia

Famili enpresa gisa sortu zen Eibarren 1943. urtean. Jacinto Alcorta sortzaileak bere izen-deituen hasiera eta amaierak batuta sortu zuen Jata marka (Jacinto Alcorta). Etxeko tresna txikien ekoizpenean berezitu zen enpresa, sukalderakoak (lapikoak, kafea egitekoak...), eta baita elektrogailuak ere (berogailu elektrikoak adibidez).
1977an ireki zen Abadiñoko lantegia. 1980ko hamarkadan krisian sartu zen enpresa, eta familia eibartarrak utzi egin zuen. 1989an Abadiñora joan zen produkzio osoa eta Eibarko lantegia hustu zen. Eibarko Jata lantegiaren eraikina bere osotasunean eraldatu zen etxebizitzak egiteko 2004 eta 2006 urteen artean. Jata S.A. enpresa 1990. urtean osatu zen izen eta jabe berriekin, baina marka eta logotipo zaharrei eusten die harrezkero.

## Iruditegia

* Jata berogailua, 1970eko hamarkadakoa.
* Jata produktuen publizitatea, 1974.
* Jata kafe-makina, Eibarko Armagintzaren Museoan.

## Erreferentziak

* 1 2 Berria.eus. «Ikonoa itzali da, makinak ez» Berria (Noiz kontsultatua: 2018-10-02).
* ↑ (Gaztelaniaz) «Jata | Confianza Electro» Confianza Electro (Noiz kontsultatua: 2018-10-02).
* ↑ «DEBOR Arquitectos - Proyectos - Vivienda -61 VIVIENDAS, GARAJES Y LOCALES COMERCIALES EN EIBAR. JATA.» www.arquitectosdebor.com (Noiz kontsultatua: 2018-10-02).
* ↑ (Gaztelaniaz) «Jata desde 1943» proteasl.com (Noiz kontsultatua: 2018-10-02).

## Kanpo estekak

* Datuak: Q56856726
* Multimedia: Jata / Q56856726
# Jata (argipena)

Jata izenak hainbat adiera du:
* Jata mendia, Bizkaiko tontor bat.
* Jata euskal enpresa, sukalderako tresnak eta etxetresna elektrikoak egiten dituena.
* Jata, Poloniako hego-ekialdeko herria.
# Jata (zaldi)

Jata zaldia, (Dzongkhaz: jata ), Bhutango bertako zaldi arraza bat da. Bere jatorria Indian egon arren, Jata poniaren arbasoak Bhutanera inportatu zituzten.
Bere tamaina zein gainontzeko ezaugarriengatik Jata zaldia ponien sailkapen taldean kokatzen da.
Arraza bakantzat jotzen da eta eremu urrikoa. 1999. urtean onartu zuten ofizialki.

## Historia

Jata zaldiak Indiatik Bhutanera inportatu zituzten. "Jata" hitzaren esanahi hori baita, Indiatik ekarritako zaldia.
1999, urtean ikerketa batek agerian utzi zuen Bhutanen bertako 4 zaldi arraza daudela, bhutandar ponia, merak-Saktenpata, Yuta zaldia eta jata zaldia, baina azken hau abere kopuru guztiaren %0,1 baino besterik ez da.
2017an argitaratutako karakterizazio-azterlan batean, egileek topatu eta deskribatutako bertako zazpi zaldi motetako bat izan zen, baina populazioa txikiegia zen karakterizazio-lana behar den bezala ahalbidetzeko.

## Erreferentziak

* ↑ (Frantsesez) Arrazari buruzko artikulua. [Rousseau 2014. Élise Rousseau (ill. Yann Le Bris), Tous les chevaux du monde, Delachaux et Niestlé, 2014ko iraila, 544 p. (ISBN 2-603-01865-5), « Jata », p. 334]

## Kanpo estekak

* Datuak: Q60848678
# Jataizinho

Jataizinho Brasilgo udalerri bat da, Paraná estatuan kokatua. 11.813 biztanle ditu 159,178 km²ko eremuan.

## Ikus, gainera

* Paraná

## Kanpo estekak

* Datuak: Q2004546
* Multimedia: Jataizinho / Q2004546
# Jasło

Jasło ( (Audio·info)) Poloniako Behe Karpatoetako voivoderriko hiri-udalerri bat da, Jasło barrutian kokatuta. 36,52 km²ko azalera du eta 2017ko datuen arabera 35713 biztanle zituen.

## Kanpo estekak

* Udalaren webgunea
* Datuak: Q848983
* Multimedia: Jasło / Q848983
ieaBehe Karpatoetako voivoderriko udalerriak :
# Jasło landa-udalerria

Jasło ( (Audio·info)) Poloniako Behe Karpatoetako voivoderriko landa-udalerri bat da, Jasło barrutian kokatuta. 93,07 km²ko azalera du eta 2017ko datuen arabera 16407 biztanle zituen.

## Kanpo estekak

* Udalaren webgunea
* Datuak: Q2461042
* Multimedia: Gmina Jasło / Q2461042
ieaBehe Karpatoetako voivoderriko udalerriak :
# Jaszczakita

Jaszczakita mineral bat da.

## Ezaugarriak

Jaszczakita elementu kimiko mineralaren formula kimikoa hau da: ${\ce {[Bi3S3][AuS2]}}$. Sistema ortoerronbikoaren arabera sortzen ditu kristalak.

## Erreferentziak

* 1 2 (Ingelesez) «Jaszczakite: Mineral information, data and localities.» www.mindat.org (Noiz kontsultatua: 12-05-2019).
# Johannes Schober

Johannes Schober (Perg, 1874ko azaroaren 14a - Baden bei Wien, 1932ko abuztuaren 19a) austriar legelari eta politikaria izan zen. Austriako kantzilerra izan zen 1921etik 1922ra eta 1929tik 1930era.
1918an Vienako poliziaburu izendatu zuten eta Interpolgo sortzaile eta lehendakari izan zen. Ordenari eta bakeari eutsi zien Inperioaren azken egunetan, eta polizia errepublika berriaren zerbitzura jarri zuen. 1919an buruzagi komunisten atxiloketak eskuineko alderdien estimua eman zion.
1921ean kantziler izendatu zuten, Michael Mayren gobernuak porrot egin ondoren. Koalizio gobernuak inflazio handiari eta Txekoslovakiarekin zituen harreman zailei aurre egin behar izan zien. Koalizio gobernuak inflazio handiari eta Txekoslovakiarekin zituen harreman zailei aurre egin behar izan zien. 1922ko maiatzean dimisioa eman zuen, Alderdi Sozial Kristauak gobernuari babesa kendu zionean.
1929ko irailean gobernua zuzendu zuen berriro. Ministro gehienak ez ziren alderdi politiko batekoak. 1929ko krakak susperraldi ekonomikoa eragotzi zuen eta depresio handiak Austrian eragin gogorra izan zuen. Hala ere, Heimwehr talde paramilitarraren mehatxuak neutralizatzeak arrakasta izan zuen. Gerrako konponketen ordainketaren amaiera eta konstituzioaren erreforma ere lortu zituen. 1930eko irailean dimititu zuen paramilitarren eta Sozial Kristauen presioengatik.
* Datuak: Q78557
* Multimedia: Johann Schober / Q78557
# Johannes Stark

Johannes Stark (Schickenhof, Baviera, 1874ko apirilaren 15a - Traunstein, 1957ko ekainaren 21a) alemaniar fisikaria izan zen.
Irakasle izan zen Hannoverren, Aachenen, Greifswalden eta Würzburgen. Lan garrantzitsuak egin zituen gasetan izaten diren deskarga elektrikoei buruz, eta uhinen Doppler efektua aurkitu zuen (1905). Bestalde, bere izena duen efektua ere aurkitu zuen 1913an: Stark efektua. Azken horrek eragin handia izan zuen kuantuen teoriaren garapenean. 1919an, Fisikako Nobel Saria jaso zuen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q57092
* Multimedia: Johannes Stark / Q57092
# Johannes Trithemius

Johannes Trithemius, jaiotzez Johann Heidenberg, (Trittenheim, 1462ko otsailaren 1a - Würzburg, 1516ko abenduaren 13a) alemaniar abadea izan zen. Kriptografian lehen urratsak eman zituen.

## Biografia

1462ko otsailaren 1ean, Trittenheimen (egungo Alemania), Johann Heidenberg jaio zen, jaioterria aitzakia Johannes Trithemius edo Tritemio izenez ezagun egingo zen abade beneditarra. Haurra zela hil zitzaion aita, eta handik zazpi urtera ama beste gizon batekin ezkondu zen. Ugazaita haurren hezkuntza akademikoaren aurkakoa zen, eta Johannesek oztopo handiak gainditu behar izan zituen ikasteko. Latina, greziera eta hebreera ezkutuan ikasi zituen. Eta ezkutukoak eta misterioak eragin handia izango zuen haren bizitzan.
17 urterekin etxetik alde egin zuen, ikasteko grinak bultzatuta. Besteak beste, Herbehereetan eta Kolonian izan zen, eta, azkenean, Heidelbergeko Unibertsitatean ikasi zuen.
1482an, Heidelbergetik jaioterrira zihoala, elur-ekaitz batek harrapatu eta Sponheimeko abade etxe beneditarrean aurkitu zuen babesa. Hantxe geratzea erabaki zuen. Hurrengo urtean, 21 urte besterik ez zituela, Sponheimeko abade izendatu zuten. Iritsi zenean abade etxeko liburutegiak 50 bat ale besterik ez zituen; Tritemio abade zela 2.000 alera iritsi zen.
Tritemiori buruzko datu askorik ez dago. Misterioa landu zuen. 1499an, Steganographia (mezuen barruan beste mezu batzuk ezkutatzeko teknikez arduratzen den [kriptografia]]ren zatia) izenburuko trilogia prestatzen hasi zen, mende oso bat geroago argitaratu zen arren. 1990eko hamarkadan, La Roche unibertsitateko irakasle Thomas Ernstek eta Jim Reeds matematikariak, bakoitzak bere aldetik, trilogiaren hirugarren liburukiaren eduki guztia enkriptatuta dagoela ondorioztatu zuten. Sekretu gehienak azaldu gabe, klabe eta kodeak askatzeke joan zen Tritemio. Baina klabe horiek bere obran bertan egon daitezke.
Abadeak berak ere liburutegitxoa betetzeko adinako obra mardula utzi zuen. Historia, matematikak, kimika, lexikografia... landu zituen, baita zientzia ezkutuak ere. Zenbaitentzat, gaia seriotasunez eta oinarri sendoz aztertu zuen lehena izan zelako. 1508an Polygraphiae lana amaitu zuen, klabe ezkutuei buruzko lan mardula; guztira, sei liburuki zeuzkan. Kriptografiaz gain, Johannesek magia, astrologia, alkimia... landu zituen. Baina eliza katolikoaren itzala ugazaitarena baino luzeagoa zen eta, kriptografiari buruzko inoizko lehen lan inprimatua argitaratu eta urte batzuetara, magia beltza egitea leporatu eta Polygraphiaeren ale guztiak erre zituzten.
1506an Sponheim utzi eta Würzburgeko Done Jakue abade etxera joan zen. Hango abade izan zen hil artean.

## Erreferentziak

* 1 2 3 4 5 6 Irazustabarrena, Nagore. (2012-09-16). «Tritemio, kriptografo kriptikoa» Argia CC-BY-SA lizentzia.
* Datuak: Q60178
* Multimedia: Johannes Trithemius / Q60178
# Johannes Vilhelm Jensen

Johannes Vilhelm Jensen (Farsø, Jutlandia, 1873ko urtarrilaren 20a - Kopenhage, 1950eko azaroaren 25a) daniar idazlea izan zen.

## Biografia

Medikuntza ikasketak egin zituen Kopenhagen. Hinmerlandsfolk ipuin-bilduma idatzi zuen, bere jaioterrian eta hango biztanleen bizimoduan oinarrituta. Ameriketara egindako bidaietan oinarritu zen Madame d´Ora (1904) idazteko, eta ekialdera egindakoetan Der lange Rjese (1908-1922, Bidaia luzea) lanean.
Historia-gaietako eleberriak ere idatzi zituen (Kongens Fald; 1901, Erregearen gainbehera) besteak beste.
Darwinen teoriaren alde agertu zen eta kristautasunaren aurka. Mitoak asmatu zituen, eta bizitzari eta arteari buruz zituen ideiak agertu zituen haien bidez.
Literaturako Nobel saria jaso zuen 1944an.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Ikus, gainera

* Danierazko literatura
* Idazle daniarren zerrenda

## Kanpo estekak

* Datuak: Q159552
* Multimedia: Johannes Vilhelm Jensen / Q159552
# Johannes Strolz

Johannes Strolz (Bludenz, 1992ko irailaren 12a) eskiatzaile austriarra da. 2022ko Neguko Olinpiar Jokoetan hiru domina eskuratu zituen, urrezkoak proba konbinatuan eta talde mistoan, eta zilarrezkoa eslalomean

## Ibilbidea

Hubert Strolz eskiatzailearen semea da, hark 1988ko Calgaryko Jokoetako proba konbinatua irabazi zuen. Bi urte baino ez zituela hasi zen eskiatzen Johannes.
2012ko Gazte mailako Munduko txapelketan brontzezko domina eskuratu zuen Roccarason. 2018an Munduko Kopako sailkapen orokorreko txapelduna izan zen.
2022ko urtarrilean slaloma irabazi zuen Adelbodenen. Ondoren Pekingo Jokoetan eslalomean bigarren postuan gelditu zen baina proba konbinatuan txapeldun olinpikoa izan zen 34 urteren ondoren aitaren balentria berdinduz. Azken egunean talde mistoaren proban bigarren urrezko domina lortu zuen.

## Txapelketak

Neguko Olinpiar Jokoak :
| Urtea | Lekua | Domina | Proba |
| 2022 | Pekin ( Txina) | 01 ! | konbinatua |
| 2022 | Pekin ( Txina) | 01 ! | talde mistoa |
| 2022 | Pekin ( Txina) | 02 ! | eslaloma |
Munduko Kopa (sailkapen orokorra) :
| Urtea | Proba | Domina |
| 2018 | Sailkapen orokorra | 01 ! |

## Erreferentziak

* 1 2 (Gaztelaniaz) «Strolz, 34 años después: "Papá, ya hemos ganado lo mismo en unos Juegos"» MARCA 2022-02-16 (Noiz kontsultatua: 2022-02-18).
* ↑ (Gaztelaniaz) LdN, Redacción. (2022-01-09). «Sorpresón con la victoria de un inédito Johannes Strolz en el slalom de Adelboden» Lugares de Nieve (Noiz kontsultatua: 2022-02-18).
* ↑ (Ingelesez) «Stopping the traffic: Strolz to put police work on hold after Olympic medals» France 24 2022-02-16 (Noiz kontsultatua: 2022-02-18).
* ↑ «Strolz continues Beijing 2022 fairytale as Austria win mixed team parallel gold» www.insidethegames.biz 1645343061 (Noiz kontsultatua: 2022-02-20).

## Kanpo estekak

* Datuak: Q43177678
* Multimedia: Johannes Strolz / Q43177678
# Johannes Tauler

Johannes Tauler (Estrasburgo, c. 1300 - ibidem, 1361eko ekainaren 16a) alemaniar mistiko, apaiz katoliko eta teologoa izan zen.
Hemezortzi urterekin Predikarien Ordenan sartu zen eta ordenaren komentuan aritu zen Estrasburgon. Eckhart Maisuaren ikasle izan zen. Estrasburgotik Koloniako ikastetxe domingotarrera joan zen.
1330 inguruan Estrasburgon predikatzen hasi zen. 1338an, domingotarrak Estrasburgotik bota zituzten eta Tauler Basilean kokatu zen (1339-1343). Han Jainkoaren lagunak (alemanez: Gottesfreunde) talde mistikoarekin harremanetan jarri zen. Mechthild von Magdeburgen lana ere ezagutu zuen. Irakatsi zuen arimari gehiago eragiten ziola Jainkoarekiko harreman pertsonalak kanpoko praktikak baino.
1343 inguruan Estrasburgora itzuli zen. Hurrengo urteetan, hiriak lurrikara bat eta sute bat jasan zituen, eta izurri beltzak suntsitu zuen. Hurrengo hamarkadetan etengabe bidaiatu zuen. Bere sermoietako asko Kolonian eman zituen.
Laurogei sermoi inguru gordetzen dira, alemanez. 1498an inprimatu ziren lehen aldiz. Latinezko lehen itzulpena Kolonian inprimatu zen 1548an.

## Kanpo estekak

* Datuak: Q60281
* Multimedia: Johannes Tauler / Q60281
# Johannes Weißenfeld

Johannes Weißenfeld (Herdecke, 1994ko abuztuaren 19an jaioaa) alemaniar arraunlaria da. 2020ko Udako Olinpiar Jokoetan esku hartu zuen, zortzikoan zilarrezko domina lortuz. Taldea hauek osatzen zuten: Johannes Weißenfeldek berak, Laurits Follertek, Olaf Roggensackek, Torben Johannesenek, Jakob Schneiderek, Malte Jakschikek, Richard Schmidtek, Hannes Ocikek eta Martin Sauerrek.

## Nazioarteko emaitzak

Udako Olinpiar Jokoak :
| Urtea | Lekua | Domina | Proba |
| 2020 | Tokio Japonia | 02 ! | Zortzikoa |
| Munduko arraunketa Txapelketa ||||
| Urtea | Lekua | Domina | Kategoria |
| 2017 | Sarasota (Florida) Estatu Batuak | 01 ! | Zortzikoa |
| 2018 | Plovdiv Bulgaria | 01 ! | Zortzikoa |
| 2019 | Ottensheim Austria | 01 ! | Zortzikoa |
| Europako Txapelketa ||||
| Urtea | Lekua | Domina | Kategoria |
| 2017 | Račice Txekiar Errepublika | 01 ! | Zortzikoa |
| 2018 | Glasgow Erresuma Batua | 01 ! | Zortzikoa |
| 2019 | Luzerna Suiza | 01 ! | Zortzikoa |

## Erreferentziak

* ↑ "Johannes Weißfeld olympedia.org. (Ingelesez)
* ↑ "Johannes Weißenfeld" FISAren datu-basea. (Ingelesez)

## Kanpo estekak

* Datuak: Q24248431
* Multimedia: Johannes Weißenfeld / Q24248431
# Johannes Zukertort

Johannes Zukertort (portugesez: Jan Hermann Cukiertort; Lublin, Prusiako Erresuma, 1842ko irailaren 7a - Londres, Erresuma Batua, 1888ko ekainaren 20a) germano-poloniar xakelari bat izan zen. 1870eko hamarkada eta 1880eko hamarkadan munduko xakelari onenetakoa izan zen.
1878an britainiar herritartasuna bereganatu zuen.
1886an, lehenbiziko Munduko Xake Txapelketa ofizialeko finalean Wilhelm Steinitz austriar xakelariaren aurka 10 porrot eta 5 garaipeneko emaitzaz galdu zuen; aurrez ere, 1872ko txapelketa ez ofizialean Steinitzen aurka galdua zen. Garai honetan, biak munduko bi xakelari onenak ziren.
Zukertort oso gizon buruargi, polifazetiko eta ikasia zen, xakelariaz gain, kazetari, hizkuntzalari, musikari, politikari, ekintzaile eta soldadu ere izana zen.
Zukertort hasieraren sortzailea da.
* Datuak: Q60182
* Multimedia: Johannes Zukertort / Q60182
# Jérôme Guery

Jérôme Guery (Namur (Belgika) 1980ko uztailaren 30a) hipikan aritzen den kirolari belgikarra da.

## Olinpiar Jokoak

2020ko Udako Olinpiar Jokoetan, Tokio 2020an (Tokio), Saltoak taldeka proban, brontzezko domina lortu zuen Belgikako taldearekin, Suediako taldearen (urrezko domina) eta AEBko taldearen (zilarrezko domina) atzetik sailkatuz; honako hauek osatzen zuten taldea: Pieter Devos (Claire Zren gainean), Jérôme Guery (Quel Homme de Husen gainean) eta Grégory Wathelet-ek (Nevados Sren gainean).

## Udako Olinpiar Jokoetako emaitzak

Udako Olinpiar Jokoak :
| Urtea | Lekua | Domina | Proba |
| 2020 | Tokio Japonia | 03 ! | Saltoak taldeka. Quel Homme de Husen gainean. |

## Erreferentziak

* ↑ «Jérôme Guery» olympedia.org (Ingelesez)
* ↑ «Jérôme Guery» olympics.com (Gaztelaniaz)
* ↑ Saltoak taldeka. Emaitzak 2020 olympedia.org (Ingelesez)

## Kanpo estekak

* Datuak: Q27050203
* Multimedia: Jérome Guery / Q27050203
# Jérôme Moïso

Jérôme Moïso (Paris, 1978ko ekainaren 15a -) Frantziako saskibaloi jokalaria da, egun ACBko Bilbao Basket taldean dabilena.

## Ibilbidea

Univertsitatean UCLAn jokatu zuen UCLA Bruins taldean.
2000an NBAren draftean 11. postuan aukeratu zuten Boston Celticsek. Gero Charlotte Hornets/New Orleans Hornets, Toronto Raptors, New Jersey Nets eta Cleveland Cavaliers taldeetan izan da.
Italian Lottomatica Roma eta Climamio Bologna, Espainian Real Madrid eta DKV Joventut eta Errusian Khimki BC taldeetan ere izan da.
2009ko udan, DKV Joventut utzi eta Bilbao Basketek fitxatu zuen.

## Taldeak

| Urtea | Taldea | Liga |
| 1998-2000 | UCLA Bruins | NCAA |
| 2000-2001 | Boston Celtics | NBA |
| 2001-2002 | Charlotte Hornets | NBA |
| 2002-2003 | New Orleans Hornets | NBA |
| 2003-2004 | Toronto Raptors | NBA |
| 2004-2005 | New Jersey Nets | NBA |
| 2005 | Cleveland Cavaliers | NBA |
| 2006 | Virtus Roma | LEGA |
| 2006-2007 | Fortitudo Bolonia | LEGA |
| 2007 | Real Madrid | ACB |
| 2007-2008 | Joventut Badalona | ACB |
| 2008 | BC Khimki | Superliga |
| 2009 | Joventut Badalona | ACB |
| 2009-? | Bilbao Basket | ACB |

## Erreferentziak

* ↑ Complete stats
* ↑ Back to Sixers Playoffs 2003
* ↑ NBA.com Profile
* ↑ Moïso, un nouveau départ, interview sur le site Eurosport
* ↑ acb.com: El nuevo fichaje del DKV Jerome Moiso ya se entrena con el equipo
* ↑ solobasket.com: Moïso, Charles Smith y Gary Neal ya tienen nuevo equipo en el extranjero
* ↑ Eurocup Player Profile
* ↑ marca.com: El Bilbao Basket ficha a Jerome Moiso
* Datuak: Q2630914
* Multimedia: Jérôme Moïso / Q2630914
# Jérôme Pétion de Villeneuve

Jérôme Pétion de Villeneuve (Chartres, 1756ko urtarrilaren 3a - Saint-Magne-de-Castillon, 1794ko ekainaren 24a) frantziar idazle eta politikaria izan zen. 1791-1792 bitartean Parisko alkatea izan zen.

## Bizitza

Lehenik, jakobinoen aldekoa izan zen baina, geroago, girondarren alde jarri zen, Robespierrerekin izandako gorabeheren ondorioz. 1789an, diputatu hautatu zuten. Parisko alkate, Konbentzio Nazionalaren lehendakari eta Osasun Publikoko lehenengo presidentea izan zen. Konbentzioko eta Osasun Publikoko lehendakaritzan girondarren alde egon zen arren, 1793an aginpidetik bota zuten montagnard-ek, eta ihes egin behar izan zuen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q947901
* Multimedia: Jérôme Pétion de Villeneuve / Q947901
# Jérôme de Mayer

Jérôme de Mayer (1875eko uztailaren 21a - 1958ko abuztuaren 18a) arkularia zen. Belgika ordezkatu zuen 1920ko Udako Olinpiar Jokoetan.

## Erreferentziak

* ↑ Jérôme De Mayer
* ↑ Jérome DE MAYER

## Kanpo estekak

* Datuak: Q433249
# Jérôme Dufromont

Jérôme Dufromont (Kortrijk, 1913ko otsailaren 13a - Kuurne, 1986ko urriaren 23a), Belgikako txirrindularia izan zen, profesionala 1936tik 1951ra.
Podiuma zapaldu zuen Gante-Wevelgem klasikaren lehenengo ekitaldian eta bigarren izan zen bigarren ekitaldian. Schaal Sels eta Iparraldeko Tourra irabazi zuen.

## Palmaresa

1934
* 3. Gante-Wevelgem
1935
* 2. Gante-Wevelgem
1937
* 3. Paris-Arras
1938
* 3. Iparraldeko Tourrean eta etapa bat
* 6. Lieja-Bastogne-Liejan
1939
* Iparraldeko Tourra
* 8. Lieja-Bastogne-Liejan
1943
* 7. La Flèche Wallonnen
1946
* Schaal Sels
* 2. Paris-Arras
1947
* Belgikako Itzuliko etapa bat

## Kanpo estekak

* Jérôme Dufromont - ProCyclingStats
* Datuak: Q20003404